**NÁVRH**

**Plán kontrolnej činnosti hlavnej kontrolórky na 2. polrok 2015**

**Obec Hrochoť**

 *Plán kontrolnej činnosti je kľúčovým východiskom pre realizáciu výkonu kontroly so zreteľom na sledovanie zákonnosti, účinnosti, hospodárnosti, efektívnosti pri hospodárení a nakladaní s majetkom a majetkovými právami obce, príjmov a výdavkov finančných operácií obce, vybavovania sťažností a petícií, všeobecne záväzných právnych predpisov vrátane nariadení obce, plnenia uznesení obecného zastupiteľstva, dodržiavanie interných predpisov obce a ďalších úloh podľa osobitných predpisov.*

 *Kontrolnej činnosti podlieha obecný úrad, rozpočtové organizácie zriadené obcou, osoby, ktoré nakladajú s majetkom obce alebo ktorým bol majetok obce ponechaný na užívanie a to v rozsahu týkajúcom sa tohto majetku, ďalej osoby, ktorým boli poskytnuté z rozpočtu obce účelové dotácie alebo návratné, či nenávratné finančné výpomoci a to v rozsahu nakladania s týmito prostriedkami.*

Návrh plánu kontrol na 2. polrok 2015 je tvorený v súlade s ustanoveniami zákona č. 369/1990 Zb. obecnom zriadení v znení neskorších predpisov, § 18f ods. 1 písm. b) a zameraný na nasledovné kontrolné činnosti:

**A. Vlastná kontrolná činnosť**

***Následná finančná kontrola:***

1. Kontrola vnútorných smerníc pre Obecný úrad a rozpočtové organizácie v nadväznosti na novelizácie jednotlivých zákonov schválených NR SR ich platnosť a aktualizácia.

**Cieľ:** Overiť správnosť, úplnosť a aktualizáciu interných predpisov, ich dodržiavanie v súlade s platnou legislatívou (ustanovenia zákona č. 502/2001 Z. z. o finančnej kontrole, zákon č.431/2002 Z. z. zákon o účtovníctve, opatrenia MF SR)

**Predbežný termín plnenia:** 3. Q 2015

**Výstup:** Správa alebo záznam o výsledku finančnej kontroly

1. Kontrola plnenia rozpočtu a dodržiavania rozpočtových pravidiel v nadväznosti na zákon č. 523/2004 Z. z. o rozpočtových pravidlách verejnej správy a zákona č. 583/2004 Z. z. o rozpočtových pravidlách územnej samosprávy v znení neskorších predpisov na Obecnom úrade obce Hrochoť za 1. a 2. Q 2015 a 3. Q 2015.

**Cieľ:** Overiť dodržiavanie ustanovení zákona č. 523/2004 Z. z. o rozpočtových pravidlách verejnej správy a zákona č. 583/2004 Z. z. o rozpočtových pravidlách územnej samosprávy v znení neskorších predpisov.

**Predbežný termín plnenia:** 3. Q 2015 a 4. Q 2015

**Výstup:** Správa alebo záznam o výsledku finančnej kontroly.

1. Následná finančná kontrola v zmysle zákona 502/2001 Z. z. o finančnej kontrole a vnútornom audite:
2. kontrola vykonávania predbežnej finančnej kontroly na Obecnom úrade obce Hrochoť,
	* definovanie kompetencií zodpovedných osôb a ich uplatňovanie v rámci vymedzeného rozsahu,
	* dohody o hmotnej zodpovednosti,
	* dohody o vykonaní práce (výkaz prác)
	* dohody o zverení majetku alebo osobné karty na zverený majetok zamestnancom,
	* evidencia dochádzky,
	* cestovné príkazy,
	* poskytovanie stravných lístkov,
	* pohľadávky a záväzky z pohľadu lehoty splatnosti, spôsoby a úspešnosť vymáhania pohľadávok,
	* písomné poverenia na výkon predbežnej finančnej kontroly zamestnancov,
3. register zmlúv,
	* kontrola uverejňovania zmlúv, faktúr, objednávok a uverejňovanie zákaziek verejného obstarávania.

**Cieľ:** Overiť dodržiavanie ustanovení zákona č. 502/2002 Z. z. o finančnej kontrole a vnútornom audite a ostatných zákonov súvisiacich s kontrolovanou oblasťou.

**Predbežný termín plnenia:** 3. Q 2015

**Výstup:** Správa alebo záznam o výsledku finančnej kontroly.

1. Kontrola dodržiavania zákona č. 25/2006 Z. z. o verejnom obstarávaní v znení neskorších predpisov za vybrané obdobie v rokoch 2014, 2013 na Obecnom úrade obce Hrochoť.

**Cieľ:** Overiť dodržiavanie ustanovení zákona č. 25/2006 Z. z. o verejnom obstarávaní v znení neskorších predpisov.

**Predbežný termín plnenia:** 4. Q 2015

**Výstup:** Správa alebo záznam o výsledku finančnej kontroly.

1. Kontrola stavu dokumentácie a procesov, príjmov a výdavkov týkajúcich sa 1. etapy kanalizácie obce a výstavby čističky odpadových vôd.

**Cieľ:** Overiť dodržiavanie ustanovení v zmysle zákona č. 502/2002 Z. z. o finančnej kontrole a vnútornom audite, ďalej zákona č. 138/1991 Zb. o majetku obcí v znení neskorších predpisov, zákona č. 431/2002 Z. z. o účtovníctve v znení neskorších predpisov, zákona č. 369/1990 Zb. o obecnom zriadení, zákona č. 583/2004 o rozpočtových pravidlách územnej samosprávy a ostatných zákonov súvisiacich s predmetom kontroly.

**Predbežný termín plnenia:** 4. Q 2015

**Výstup:** Správa alebo záznam o výsledku finančnej kontroly.

***Ostatná kontrolná činnosť***

1. Kontrola plnenia uznesení OZ.

**Cieľ:** Zhodnotenie stavu a úrovne plnenia uznesení OZ.

**Predbežný termín plnenia:** priebežne na každom zasadnutí OZ.

**Výstup:** Správa alebo záznam o výsledku kontroly.

1. Kontrola evidencie, stavu a úroveň vybavenia sťažností a petícií za rok 2015,2014.

**Cieľ:** Zhodnotenie frekvencie, druhu, stavu a úrovne vybavovania sťažností a petícií.

**Predbežný termín plnenia:** 4. Q 2015.

**Výstup:** Správa alebo záznam o výsledku kontroly.

1. Kontrola vykonávaná na základe novovzniknutých potrieb a požiadaviek obecného zastupiteľstva a podnetov poslancov obecného zastupiteľstva.

**Cieľ:** Overiť dodržiavanie ustanovení zákona č. 502/2001 Z. z. o finančnej kontrole a vnútornom audite.

**Predbežný termín plnenia:** Určené OZ podľa potreby a naliehavosti.

**Výstup:** Správa alebo záznam o výsledku finančnej kontroly.

1. Kontroly vykonané z vlastného podnetu na základe poznatkov, o ktorých sa hlavná kontrolórka dozvedela pri výkone svojej činnosti.

**Cieľ:** Overiť dodržiavanie ustanovení zákona č. 502/2001 Z. z. o finančnej kontrole a vnútornom audite.

**Predbežný termín plnenia:** Určené OZ podľa potreby a naliehavosti.

**Výstup:** Správa alebo záznam o výsledku finančnej kontroly.

**B. Príprava a tvorba materiálov**

1. Vypracovanie správ o realizovanej kontrolnej činnosti podľa schváleného plánu kontrolnej činnosti.
2. Vypracovanie odborného stanoviska k návrhu rozpočtu obce Hrochoť na rok 2016 v zmysle § 18f ods. 1 písm. c) zákona 369/1990 Zb. o obecnom zriadení v znení neskorších predpisov, pred jeho samotných schválením v obecnom zastupiteľstve.
3. Účasť na zasadnutiach odborných komisií a obecného zastupiteľstva v zmysle § 18f ods. 2 zákona č. 369/1990 Zb. o obecnom zriadení v znení neskorších predpisov.
4. Príprava a predkladanie návrhov na nové Všeobecne záväzné nariadenia a smernice obce v nadväznosti na platné zákony SR.

 V zmysle predloženého návrhu plánu činnosti nemusí byť dodržané poradie realizácie jednotlivých kontrol. Zmeny vo výkone kontroly môžu byť podmienené vznikom nových závažných skutočností, ktorých naliehavosť a rozsah zistených nedostatkov si vyžiada uprednostnenie výkonu kontroly stanovenej problematiky.

 ***Prijatie plánu kontrolnej činnosti hlavnej kontrolórky v obci Hrochoť v zmysle ustanovenia § 12 ods. 2 zákona 502/2001 Z. z. o finančnej kontrole a vnútornom audite v znení neskorších predpisov a § 18e zákona 369/1990 Zb. o obecnom zriadení v znení neskorších predpisov, je zároveň poverením na vykonanie následnej finančnej kontroly.***